હાલ ભારતનુ ઘણુખરુ યુવાધન વ્યસની બની ગયુ છે. સિગારેટ, દારુ તથા તમાકુના વ્યસને આજના યુવાધનને પોતાની જાળમા ફસાવી લીધુ છે અને હજુ પણ નવયુવાનો વ્યસનની જાળમા ધકેલાતા જ જાય છે. 16 થી 21 વર્ષની ઉંમરના ઘણા યુવાનો સિગારેટ ફુંકતા જોવા મળે છે. 31 ડિસેમ્બર એટલે કે નવા વર્ષની ઊજવણીનુ બહાનુ કરી દારુની પાર્ટીઓનુ આયોજન કરે છે. આવા યુવાનો ખાસ તો એક પ્રકારનો દેખાવ ઊભો કરવા પણ આવુ કરતા હોય છે. કોઇ ફિલ્મ જોયા પછી જે-તે ફિલ્મના નાયકની કૉપી કરવા માટે તેઓ પણ સિગારેટ તથા દારુના વ્યસનીઓ બની જાય છે.